Alcina
Alcina er en opera seria i tre akter af Georg Friedrich Händel (HWV 34). Librettoen er inspireret af Ludovico Ariostos Orlando furioso (1516). Alcina er en såkaldt trylleopera, hvor handlingen udspiller sig i en forhekset verden med en hovedperson, Alcina, der har overnaturlige kræfter. Hun lokker mænd til sin ø, hvor hun forvandler dem til sten, dyr og træer, når hun bliver træt af dem som elskere (jf. troldkvinden Kirke i Homers Odysseen). Uropførelsen fandt sted i London i 1735.